text: [{"text_idx": "#000002", "text": "Ta\u0301 eg hugsi um bummgjaldi\u00f0 i\u0301 undirsjo\u0301vartunlunum, kagi\u00f0 eg eisini inn i\u0301 framti\u0301\u00f0ina, ti\u0301 ta\u00f0 koma n\u00e6stu a\u0301rini tveir langir ny\u0301ggir tunlar Eysturoyartunnilin og Sandoyartunnilin. Har skal gjaldast til tess at koyra i\u0301gj\u00f8gnum, og la\u0301ni\u00f0 u\u0301r USA er ikki afturgoldi\u00f0 fyrr enn fj\u00f8ruti a\u0301r. Siga vit, at fo\u0301lk i\u0301 Su\u00f0urstreymoy og i\u0301 Eysturoynni knappliga taka seg saman, at nu\u0301 vilja tey ikki longur gjalda bummgjald Tey leggja press a\u0301 politisku skipanina og fara aftur at koyra eftir nu\u0301verandi farlei\u00f0, so fer Eystuoyartunniln a\u0301 hu\u0301sagang. Alt hetta kann gerast eftir einum degi."}, {"text_idx": "#000003", "text": "Kanska er ti\u0301\u00f0in komin at fa\u0301a eina samhaldsfasta skipan fyri alt landi\u00f0. (Mynd Vagnur)"}, {"text_idx": "#000004", "text": "Ta\u0301 eg i\u0301 Havn tosi vi\u00f0 fo\u0301lk um bummgjald, so halda mest sum \u00f8ll, at sja\u0301lvandi skal ta\u00f0 kosta at koyra gj\u00f8gnum undirsjo\u0301vartunlarnar. Uttanlands kostar eisini at koyra gj\u00f8gnum b\u00e6\u00f0i undirsjo\u0301vartunlar og sto\u0301rar og langar bru\u0301gvar, sum binda saman oyggjar. Fo\u0301lk halda, at undirsjo\u0301vartunlarnir i\u0301 F\u00f8royum liggja tryggast og best i\u0301 hondunum a\u0301 partafelagnum, sum rekur tunlarnar. Bummgjaldi\u00f0 er l\u00e6kka\u00f0 seinnu a\u0301rini, og uttan iva fer ta\u00f0 at l\u00e6kka enn meira."}, {"text_idx": "#000005", "text": "Bummgjald ma\u0301 vera til tess at halda tunlarnar i\u0301 go\u0301\u00f0um og tryggum standi, og ein undirsjo\u0301vartunnil kann sja\u0301lvandi ikki sammetast vi\u00f0 tunlarnar upp a\u0301 landi. Vil at enda siga, at spennandi ver\u00f0ur ay fylgja vi\u00f0, um l\u00f8gma\u00f0ur og Henrik Old fara at boyggja seg fyri Marjusi og teimum, sum bara eru 20% av teimum, sum bru\u0301ka Va\u0301gatunnilin. Tey fer\u00f0andi, sum skulu a\u0301 flogv\u00f8llin, hava einki i\u0301mo\u0301ti at gjalda nakrar kro\u0301nur i\u0301 bummgjaldi\u00f0, eitt gjald, sum er evarska li\u0301til brotpartur av fer\u00f0akostna\u00f0inum, ta\u0301 fo\u0301lk fara u\u0301t i\u0301 heim."}, {"text_idx": "#000006", "text": "Bakkar politiska myndugleikin i\u0301 ma\u0301linum um bummgjaldi\u00f0, so er ski\u00f0an lopin, og vit koma at uppliva enn fleiri sli\u0301k kr\u00f8v kring landi\u00f0 n\u00e6stu a\u0301rini. Marjus skal ste\u00f0ga at oysa tilfar um bummgjaldi\u00f0 u\u0301t i\u0301 fj\u00f8lmi\u00f0larnar, i\u0301sta\u00f0in skal hann bru\u0301ka orkuna at fa\u0301a i\u0301 lag eina samhaldsfasta skipan fyri alt landi\u00f0. Hann skal eisini arbei\u00f0a fyri teimum, sum sigla um Su\u00f0uroyarfj\u00f8r\u00f0 og u\u0301t a\u0301 sma\u0301pla\u0301ssini. Gera hann ta\u00f0, so koma vit onnur upp i\u0301 ko\u0301ri\u00f0. (Vagnur)"}]